CELEX: 32007D0421
Language: hu
Date: 2007-06-14 00:00:00
Title: 2007/421/EK: A Bizottság határozata ( 2007. június 14. ) a 94/57/EK tanácsi irányelvnek megfelelően a tagállamok által elismert szervezetek listájának a közzétételéről szóló 96/587/EK határozat hatályon kívül helyezéséről (az értesítés a C(2007) 2379. számú dokumentummal történt) (EGT-vonatkozású szöveg)

19.6.2007   
            
            
               HU
            
            
               Az Európai Unió Hivatalos Lapja
            
            
               L 157/18
            
         
      A BIZOTTSÁG HATÁROZATA
   
   (2007. június 14.)
   a 94/57/EK tanácsi irányelvnek megfelelően a tagállamok által elismert szervezetek listájának a közzétételéről szóló 96/587/EK határozat hatályon kívül helyezéséről
   (az értesítés a C(2007) 2379. számú dokumentummal történt)
   (EGT-vonatkozású szöveg)
   (2007/421/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól szóló, 1994. november 22-i 94/57/EK tanácsi irányelvre (1) és különösen annak 4. cikke (4) bekezdésére,
   mivel:
   
               (1)
            
            
               A 96/587/EK bizottsági határozat (2) rendelkezik azoknak a szervezeteknek a jegyzékéről, amelyeket a tagállamok a 94/57/EK irányelv alapján elismernek.
            
         
               (2)
            
            
               A 94/57/EK irányelv 4. cikkének (5) bekezdése előírja, hogy az irányelv alapján 2002. január 22-én már elismert szervezeteket továbbra is elismertnek kell tekinteni.
            
         
               (3)
            
            
               A 2005/623/EK bizottsági határozat (3) Görögország és Ciprus tekintetében három évvel meghosszabbította a Hellenic Register of Shipping hajónyilvántartás határozott időre szóló elismerését.
            
         
               (4)
            
            
               A 2006/382/EK bizottsági határozat (4) a Hellenic Register of Shipping hajónyilvántartás határozott időre szóló elismerését kiterjesztette Máltára.
            
         
               (5)
            
            
               A 2006/660/EK bizottsági határozat (5) Ciprus, Csehország, Lengyelország, Litvánia, Málta és Szlovákia tekintetében közösségi szinten hároméves határozott időre elismerte a Polish Register of Shipping hajónyilvántartást.
            
         
               (6)
            
            
               A 96/587/EK határozat mára elavult, ezért hatályon kívül kell helyezni, és a 94/57/EK irányelvnek megfelelően az elismert szervezetek mindenkori jegyzékét rendszeres időközönként közzé kell tenni az Európai Unió Hivatalos Lapjában,
            
         ELFOGADTA EZT A HATÁROZATOT:
   1. cikk
   A 96/587/EK határozat hatályát veszti.
   2. cikk
   Az energiaügyi és közlekedési főigazgató minden évben július 1-jéig közzéteszi az Európai Unió Hivatalos Lapjában a 94/57/EK irányelv értelmében elismert szervezetek mindenkori jegyzékét.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2007. június 14-én.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 319., 1994.12.12., 20. o. A legutóbb a 2002/84/EK európai parlamenti és tanácsi irányelvvel (HL L 324., 2002.11.29., 53. o.) módosított irányelv.
   
      (2)  HL L 257., 1996.10.10., 43. o. A legutóbb a 2002/221/EK határozattal (HL L 73., 2002.3.15., 30. o.) módosított határozat.
   
      (3)  HL L 219., 2005.8.24., 43. o.
   
      (4)  HL L 151., 2006.6.6., 31. o.
   
      (5)  HL L 272., 2006.10.3., 17. o.